Museo Numismático do Banco Central de Chile

O Museo Numismático do Banco Central de Chile é un museo situado en Santiago de Chile e dedicado a amosar a historia das moedas e dos billetes chilenos e, con carácter xeral, doutros países.

O museo ten a súa sede no edificio do Banco Central de Chile."Inauguran moderno Museo Numismático del Banco Central de Chile". En Emol. 18 de maio de 2012. O seu director é José Luis Ayala Saldivia."Museo Numismático del Banco Central de Chile". Registro de Museos de Chile.​

O Museo Numismático do Banco Central de Chile inaugurouse o 18 de maio de 2012.​ 

O seu obxectivo principal é a posta ao dispor do público dunha mostra do patrimonio numismático do Banco Central de Chile, como base para unha visión cronolóxica e iconográfica da historia económica e política do país."La iniciativa". Sitio Web do Museo Numismático do BCC.

 O edificio 
esquerda|miniatura|188x188px|Edificio do Banco Central de Chile, sede do Museo Numismático.
O edificio que alberga tanto o Banco Central de Chile como o Museo Numismático foi inaugurado en 1928, tres anos despois da fundación do propio banco.

O edificio fai esquina entre as rúas Morandé e Agustinas, no barrio Cívico de Santiago. O deseño orixinal é do arquitecto Alberto Cruz Montt, aínda que na década de 1940 o edificio sufriu unha importante ampliación a cargo do arquitecto Josué Smith, respectando no posible o deseño orixinal."El edificio". Sitio Web do Museo Numismático do BCC.

 A colección 
miniatura|177x177px|Exposición de moedas da época colonial.
A exposición divídese en dúas salas, cunha superficie en total de 180 m²:

 A primeira corresponde ás antigas caixas para atención ao público, onde actualmente se amosa a familia de billetes en circulación en Chile e diversos obxectos relacionados coa actividade do Banco Central. Tamén se levan a cabo aí actividades para os cativos relacionadas co deseño e a produción dos billetes.Zarhi, Macarena. "Más de 250 años de historia en numismática". En La Tercera. 22 de maio de 2012.
 A segunda corresponde a unha antiga bóveda construída polo banco nos anos 1940 e cuxa porta pesa dúas toneladas, onde se exhibe a colección histórica de moedas e billetes. A peza máis escasa e valiosa da colección é un exemplar do coñecido como "peso de Coquimbo", cuñado en 1828 na Casa da Moeda de Coquimbo."1 Peso - Plata - 1828 ". Museo Numismático del Banco Central de Chile."El rescate del histórico Peso de Coquimbo ". En El Día. 5 de outubro de 2016.

miniatura|180x180px|Lingotes de ouro expostos no museo.
Dentro da súa exposición atópanse 10 lingotes de ouro de 13 quilogramos cada un."Banco Central saca de las bóvedas sus lingotes de oro". En Minería Chilena. 19 de maio de 2012. Tamén se presentan aproximadamente 1.500 pezas, entre billetes e moedas: arredor de 300 moedas de ouro, prata e outros metais emitidas a partir de 1749, así como 150 billetes emitidos en Chile e máis dun milleiro de máis de 160 países do mundo.

 Notas 

 Véxase tamén 

 Outros artigos 
 Lista de museos numismáticos
 Peso chileno

 Ligazóns externas 
 Sitio web do Museo Numismático do Banco Central de Chile.

Categoría:Museos de numismática
Categoría:Museos de Chile
Categoría:Moedas de Chile